kardosdrur/scandi-wiki huggingface dataset:
Siouxsie & the Banshees

Siouxsie and the Banshees var en engelsk musikgruppe, med storhedstid fra 1976 til 1996. Bandet havde to faste medlemmer, som var sangeren Siouxsie Sioux og bassisten Steven Severin. De resterende medlemmer er løbende blev skiftet ud. 

De har været meget indflydelsesrige, både over deres samtidige og med senere handlinger. Mojo-nominel guitarist John McGeoch i sin liste over "100 største gitarister af all tid" for sit arbejde på "Spellbound". The Times nævnte gruppen som "en af de mest lydige og kompromisløse musikalske eventyrere i postpunk-æraen".

I starten blev der forbundet med punk-scenen, og bandet udviklede sig til at skabe "en form for post-punk-diskord fuld af rytmisk og sonisk eksperimentering". Deres debutalbum The Scream blev udgivet i 1978 til kritisk anerkendelse. I 1980 ændrede de deres musikalske retning og blev "næsten et andet band" med Kaleidoscope, som toppede ved nummer 5 på UK Albums Chart. Med Juju (1981), som også nåede top 10, blev de en indflydelse på den nye gotiske scene. I 1988 lavede bandet et gennembrud i Nordamerika med det multifaceted album Peepshow, som fik kritisk ros. Med betydelig støtte fra alternativ rockstationer, opnåede de et almindeligt hit i USA i 1991 med single "Kiss Them for Me".

I løbet af deres karriere udkom Siouxsie and the Banshees 11 studioalbum og 30 singler. Bandet oplevede flere line-up ændringer, med Siouxsie og Severin er de eneste konstante medlemmer. De opløste i 1996, med Siouxsie og trommeslager Budgie fortsætter med at optage musik som The Creatures, et andet band de havde dannet i begyndelsen af 1980'erne. I 2004 begyndte Siouxsie at bare karriere.

Diskografi

Siouxsie and the Banshees - Studiealbums 
 The Scream (1978)
 Join Hands (1979)
 Kaleidoscope (1980)
 Juju (1981)
 A Kiss in the Dreamhouse (1982)
 Hyæna (1984)
 Tinderbox (1986)
 Through the Looking Glass (1987)
 Peepshow (1988)
 Superstition (1991)
 The Rapture (1995)

Siouxsie and the Banshees Livealbum 
 Nocturne [London 1983] (1983)
 At the BBC [London 1978-1991] (2009)

Siouxsie and the Banshees Vigtige opsamlingsalbum 
 The Best of Siouxsie and the Banshees (2002)

The Creatures (Siouxsie & Budgie) - Studiealbums 
Feast (1983)
 Boomerang (1989)
 Anima Animus (1999)
 Hái! (2003)

The Creatures (Siouxsie & Budgie) - Vigtige opsamlingsalbum
 A Bestiary of the Creatures( 1997)

Siouxsie - Studiealbums
 ''Mantaray (2007)

Hjemmeside
 Siouxsieandthebanshees.co.uk
 Siouxsie.com 

 

Punkgrupper fra Storbritannien
Lovefilm

LOVEFiLM er en britisk onlinevirksomhed, der udbyder leje af computerspil, spillefilm og tv-serier i dvd-format, samt foruden download af de to sidstnævnte.

Princippet er, at kunden tegner en abonnementsaftale om at have 1-3 dvd'er hjemme ad gangen. Der er ikke fastsat nogen lejeperiode, så kunden bestemmer selv lejetiden.

Ved tilmelding opretter kunden en profil med en ønskeliste, der kan prioritetsopdeles, hvorefter LOVEFiLM fremsender et af disse ønsker til kunden per post.

Per 2007 opererer virksomheden foruden Storbritannien i Sverige, Norge, Danmark og Tyskland.

Eksterne henvisninger 

 LOVEFiLM Danmark 
 LOVEFiLM international 

Detailvirksomheder fra Storbritannien
Etableret i 2003
Filmbutikker
Søren Palshøj

Søren Palshøj (født 21. februar 1979 i Brande) er en dansk eliteløber som hovedsagligt konkurrerer på halvmaraton- og helmaratondistancen. Han har løbet for Herning Løbeklub i hele sin karriere. Inden han startede i denne løbeklub havde han løbet meget i Brande, hvor han er født og opvokset. Han var gennem hele 2006 og starten af 2007 meget skadet. Han er kendt for altid at løbe med solbriller.

Palshøjvandt i 2005 DM på halvmaratondistancen i Kongens Lyngby såvel som på maratondistancen ved H.C. Andersen Marathon i Odense i tiden 2:23.53 minutter. Maratontitlen genvandt han i Odense i 2007 med ny PR ved H. C. Andersen maratonløbet i tiden 2:21:59. Han var i 2006 en del af det Herning Løbeklub-mandskab, der blev nr. 5 ved Europacuppen for klubhold (halvmaraton).

Ved 1. runde af Etape Bornholm 2007 endte han som den bedste dansker på 10km turen i tiden 30.29 min, blot 37 sekunder efter den vindende Kenyaner og 8 sekunder foran holdkammeraten Jesper Faurschou , som kort tid forinden løb 29.50 min. Tiden var ligeledes ny personlig rekord.

Personlige rekorder 
 5000 meter: 

 10000 meter: 30:46.05 (30.26 landevej)

 Halvmaraton: 1:06.38 (Ikke anerkendt rute)

 Maraton: 2:21.59

Mesterskaber

Internationale mesterskaber 

 2005 	NM 	10.000m 	14 	30:50.40 	Herning Løbeklub

Danske mesterskaber 

 2007 	DM 	Maraton 	1 	2:21,59 	Herning Løbeklub

 2006 	DM 	Halvmaraton 	5 	1:07.46 	Herning Løbeklub

 2005 	DM 	Halvmaraton 	1 	1:06.38 	Herning Løbeklub

 2005 	DM 	Maraton 	1 	2:23.53 	Herning Løbeklub

 2005 	DM 	10.000m 	6 	30:46.05 	Herning Løbeklub

 2005 	DM 	10km 	 6 	31.16 	 Herning Løbeklub

 2004 	DM 	Halvmaraton 	6 	1:07.41 	Herning Løbeklub

 2004 	DM 	Maraton 	7 	2:28.17 	Herning Løbeklub

 2004 	DM 	10.000m 	8 	31:01.96 	Herning Løbeklub

 2002 	DM 	Maraton 	6 	2:26,16 	Herning Løbeklub

Eksterne henvisninger 

 Statletik-profil

Atleter fra Herning Løbeklub
Langdistanceløbere fra Danmark
Personer fra Brande
Maratonløbere fra Danmark
Dennis Jensen

Dennis Jensen (født 11. september 1969) er dansk eliteløber. Han startede først med at løbe seriøst i den sene alder af 23 år, men er alligevel er han en af de danske løbere der har opnået mest. Han løber for Sparta.

Af bedrifter kan nævnes at han er dansk rekordholder på 5000 meteren i tiden 13:25:39. Ved Nordiske Mesterskaber i cross i år 2000 sluttede han som nr. 1. Han vandt Eremitageløbet seks gange.

Personlige rekorder 

 5000 meter: 13.25.39 (dansk rekord) 

 10000 meter: 28.08

 Halvmaraton: 1.03.29 

 Maraton: 2.18.36

Eksterne henvisninger 
 Dennis Jensen's hjemmeside 
 
 Dennis Jensens danske mesterskaber og rekorder 

Langdistanceløbere fra Danmark
Atleter fra Sparta Atletik
Maratonløbere fra Danmark
Mikkel Kleis

Mikkel Kleis (født 17. august 1980) er en dansk eliteløber som løber for AGF-Atletik.

Kleis blev dansk mester i 2005 i Odense på 1500 meter i tiden 3.55,43. Med 3.47,60 satte han samme år dansk årsbedste, løbet var hans primære distance 1500 meter. Han blev i 2007 til DM-inde i Malmø mester på både 1500 meter og 3000 meter. Til DM i kort cross samme år fik han bronze.

Kleis debuterede 2009 på maratondistancen i Berlin, hvor han løb tiden 2:21:49.
Han vandt Copenhagen Marathon 2010 på tiden 2:22:29 og blev samtidig dansk mester på distansen. Det var en overraskende sejr. Spartaløberen Steen Walter var favorit til løbet og lå i front hele vejen, indtil Kleis overhalede ham på de sidste kilometer. På andenpladsen 25 sekunder efter Kleis kom Alan O'Shea fra Irland. Tredjepladsen knap tre minutter efter gik til Lukas Gurfinkiel fra Polen.
I Berlin Marathon 2010, kom han i mål som nummer 17 i personlig rekord 2,19,33. I det stærkt afrikansk dominerede felt placerede han sig som fjerde bedste europæer.

Kleis som blev færdiguddannet advokat 1. februar 2010, har studeret på Aarhus Universitet 2000-2007 og Hawaii Pacific University 2003-2004.

Danske mesterskaber 
  2011 Maraton 2:19:12
  2011 Halvmaraton 1:07:02
  2011 10.000 meter 30:07:48
  2011 5000 meter 14.37.40
  2010 Maraton 2:22:29
  2010 10.000 meter 30:45:39
  2009 10.000 meter 30.56.88
  2007 10.000 meter 30.37,43
  2007 Kort cross
  2007 1500 meter inde 3:53.11
  2007 3000 meter inde 8:28.59
  2006 3000 meter inde 8:29.00
  2005 1500 meter 3:55.43
  2005 10km landevej 30.47
  2005 1500 meter inde 3.53.68
  2005 3000 meter inde 8:20.63

Personlige rekorder 
 800 meter: 1.53,21
 1500 meter: 3.47,60
 3000 meter: 8.20 (indendørs)
 5000 meter: 14.23
 10000 meter: 30.07
 Halvmaraton: 1.07,02
 Maraton: 02,19,12 H.C. Andersen Marathon 2011

Ekstern henvisning 
 Statletik-profil
 DAF i tal – Mikkel Kleis 

Langdistanceløbere fra Danmark
Atleter fra AGF
Jurister fra Danmark
Maratonløbere fra Danmark
Mellemdistanceløbere fra Danmark
Hvoruptorp

Hvoruptorp var en avlsgård under Rødslet Gods til 1853. Gården ligger i Hvorup Sogn, Kær Herred, Ålborg Amt, Aalborg Kommune.

Hvoruptorp Gods er på 220 hektar

Ejere af Hvoruptorp 

(1853-1883) Joh. Glenstrup
(1883-1926) J. P. Jensen
(1926-1966) J. C. Jensen
(1966-1997) J. B. Jensen
(1997-2014) Ulrik Holst Jensen
(2014-2017) Erik Mosegaard Pedersen
 (2017 - ) Holsko Ejendomme (Lasse&Jan)

Kilder 
 J. P. Trap: Danmark 5.udgave, Kraks Landbrug og boligejer.dk

Herregårde i Aalborg Kommune
Herregårde i Aalborg Amt
Engholm

Engholm Gods er dannet i 1850 ved køb af den lille gård Nyborg, hvis areal senere blev forøget ved tilkøb. Gården ligger i Aalborg Kommune og hører til Vodskov Sogn, der i 1985 blev udskilt fra Hammer Sogn.

Hovedbygningen er opført i 1916. Engholm er på 186 hektar. I 1901 beskrives gården således: "Gaarden Engholm har 14½ Td. Hrtk., 370 Td. Ld. (i Hammer, Hvorup og N.-Sundby S.), hvoraf 20 Eng, Resten Ager (1 Hus med 3 Td. Ld. og et Hus med en Tørveparcel paa 12 Td. Ld.)."

Ejere af Engholm 
 (1850-1892) Jens Jensen
 (1892-1930) Jens Peter Jensen
 (1930-1946) Anne Johanne Marie Glenstrup gift Jensen
 (1946-1997) J. B. Jensen
 (1997-2007) Peter Holst Jensen / Ulrik Holst Jensen
 (2007-) Peter Holst Jensen

Engholm Strand trinbræt 
Sæbybanen – jernbanestrækningen Nørresundby-Sæby-Frederikshavn (1899-1968) – passerede 200 m sydøst for gården og 400 m nord for Limfjorden. Her åbnede banen i 1931 trinbrættet Engholm Strand, mest fordi der i 1920'erne var oprettet et traktørsted ved stranden.  Her blev der arrangeret dans hver onsdag aften med tremands orkester, og der blev bygget en fortøjningsbro, så der kunne sejles dertil fra Aalborg.

I begyndelsen af 1930'erne stoppede danseaftenerne, og i slutningen af årtiet blev traktørstedet nedlagt. Herefter blev trinbrættet kun benyttet af folk fra gården og de få huse i nærheden, og det blev nedlagt i 1949.

Noter

Eksterne kilder/henvisninger 
 Kraks Landbrug
 Vodskov Posthistorie 1930-1939  – 4 billeder af Engholm og dets ansatte i 1930'erne.

Herregårde i Aalborg Kommune
Herregårde i Aalborg Amt
Alu Alkhanov

Alu Dadasjevitj Alkhanov (  ;   ; født den 20. januar 1957 i Kirovskij, Kasakhiske SSR. Sovjetunionen ) er en russisk tjetjensk politiker. Alkhanov  er i dag vice-justitsminister i Rusland, men var i perioden tidligere indenrigsminister i Tjetjenien og var i perioden fra 5. oktober 2004 til 15. februar 2007 præsident for Tjetjenien, støttet af Rusland. Han blev præsident af den tidligere Sovjet-republik, efter at republikkens 1. præsident Akhmed Kadyrov var blevet skudt ved et attentat.

Politikere fra Rusland
Personer fra Tjetjenien
Bogø Kirke

Bogø Kirke ligger på Bogø. I kirkelig henseende er Bogø Sogn siden 1. august 1978 et sogn i Stege-Vordingborg Provsti (Roskilde Stift). Forud for provstiskiftet i 1978 havde Bogø Sogn i 175 år, fra 1803 til 1978, hørt til Lolland-Falsters Stift (herunder falsterske provstier med skiftende navne) og endnu før under Fyns Stift. Bogø Sogn er siden 2005 tilknyttet Fanefjord-Bogø Pastorat.

Farø indgår i Bogø Sogn, hvis folketal også omfatter indbyggerne på Farø. I 1754 blev gårdene på Farø overført fra Vordingborg Sogn til Bogø Sogn, men betalte fortsat præstetiende til sognepræsten i Vordingborg.Ved kongeligt reskript af 25. januar 1805 bestemtes det, at Farøs præstetiende herefter skulle betales til Bogø Sognekald.

Kirken er en middelalderlig langhuskirke. Af langhuset er sydmurens midterparti i rå kampesten formentlig fra romansk tid, mens resten af bygningen har sengotisk præg. De øvrige dele af langhuset er opført i munkesten og kridtkvadre. Oprindeligt havde langhuset et fladt bjælkeloft. Omkring reformationstiden eller måske senere i 1500-tallet har langhuset, indbefattet dets østlige korafslutning, fået fire fag krydshvælv. Et våbenhus i syd og tårnet i vest med sydvendt trappehus er begge opført i munkesten i sengotisk tid.

De øverste ca. seks meter af kirketårnet er så sent som i 1868 tilbygget med små mursten, såkaldte Flensborgsten, bl.a. for at tårnet bedre kunne tjene som sømærke. Tårnet er 16,4 m højt.

På Middelaldercentret ved Nykøbing Falster har man i samarbejde med Moesgård Museum ved Aarhus støbt en kopi af kirkeklokken i Bogø Kirke. Klokken blev støbt i Indien og er siden ophængt i en klokkestabel ved siden af rekonstruktionen af Kippinge Kirke fra Nordfalster.

Referencer

Eksterne henvisninger 

 Bogø Kirke hos KortTilKirken.dk
 Bogø Kirke i bogværket Danmarks Kirker (udg. af Nationalmuseet)

Kirker i Vordingborg Kommune
Kirker i Roskilde Stift
Kirker i Præstø Amt
Kirke
Hammergaard

Hammergaard som var en gammel præstegård i kommunen, som i 1878 blev solgt. Gården ligger i Hammer Sogn, Kær Herred, Ålborg Amt, Aalborg Kommune. Hovedbygningen er opført i 1906

Hammergaard Gods er på 540,6 hektar med Nordkær

Ejere af Hammergaard 

 (1878-1881) Jens Jensen
 (1881-1903) Ole Nielsen
 (1903-1943) Søren Jensen
 (1943-1990) Forskellige Ejere
 (1990-) Tonny Nielsen

Kilder 
 J. P. Trap: Danmark 5.udgave, Kraks Landbrug

Herregårde i Aalborg Kommune
Herregårde i Aalborg Amt
Handelsskole

For Handelsskoler på universitetsniveau, se Handelshøjskole

En Handelsskole er en uddannelsesinstitution, der tilbyder de gymnasielle uddannelser Højere handelseksamen (HHX). Handelsskolernes grundforløb (HG) er dog kun en grunduddannelse af handelsskolen og ikke en del af handelsskolen. Derudover er der videregående uddannelser som også er underkategorier til handelsskolen. I modsætning til i det almene gymnasium er der obligatorisk undervisning i emner som økonomi, marketing, organisationsteori og kvantitativ analyse.

Danske handelsskoler

Sjælland & øerne 
 Holbæk Handelsskole
 Handelsskolen i Ishøj og Taastrup
 Kalundborg Handelsskole
 U/NORD
 Køge Handelsskole
 Lollands Handelsgymnasium
 Niels Brock Copenhagen Business College
 Handelsskolen Nykøbing-Falster
 Ringsted-Sorø Handelsskole
 Roskilde Handelsskole
 Slagelse Handelsskole
 Handelsskolen Sjælland Syd
 Vestegnens Handelsskole

Fyn 
 Fredericia-Middelfart Handelsskole
 Nyborg-Kerteminde Handelsskole
 Vestfyns Handelsskole
 Svendborg Handelsskole

Grønland 
 Niuernermik Ilinniarfik

Jylland 
 Esbjerg Handelsskole
 Middelfart Handelsskole
 Frederikshavn Handelsskole
 Grenaa Handelsskole
 Grindsted Erhvervsskole
 Haderslev Handelsskole
 Handelsgymnasiet (Mariager)
 Holstebro Handelsskole
 Horsens Handelsskole
 Købmandsskolen Aabenraa
 Lemvig Handelsskole
 Mommark Handelskostskole
 Nordvestjysk Handelsgymnasium
 Randers Handelsskole
 Ribe Handesskole
 Ringkøbing Handelsskole
 Silkeborg Handelsskole
 Skanderborg-Odder Handelsskole
 Skive Handelsskole
 Struer Erhvervsskole
 Sønderborg Handelsskole
 Thisted Handelsskole
 Tønder Handelsskole
 Varde Handelsskole
 Vejen Handelsskole
 Vejle Handelsskole
 Vestjydsk Handelsskole og Handelsgymnasium
 Viborg Handelsskole
 Aabenraa Købmandsskole
 Aalborg Handelsskole
 Århus Købmandsskole
Enuma Elish

Enuma Elish er den babylonske skabelsesmyte, omend det ikke er et decideret skabelsesepos. Den blev fundet af Henry Layard i 1849 (i fragmentarisk form) i Ashurbanipals ruinbibliotek ved Nineveh (Mosul, Irak), og offentliggjort af George Smith i 1876.

Enuma Elish betyder noget i retning af "Dengang foroven" – det er de første ord i teksten. Teksten er skrevet på akkadisk kileskrift og indeholder en del sumerogrammer. Den antages at være nedskrevet et sted imellem 1600 f.Kr. og 1400 f.Kr.

Enuma Elish er en beretning om hvordan Marduk, en af de yngre guder, satte verdensordenen. Eposet genbruger store dele af tidligere sumeriske sagn og blander dem sammen med bl.a. babylonske og amoritiske sagn. Mange af de ældre guder i Enuma Elish symboliserer samtidig en del af verden, f.eks. Anshar, som betyder noget i retning af 'himmel-totalitet'.

Handlingen er – meget forkortet – at Marduk bliver ophøjet til den øverste gud fordi han besejrer ur-monstret Tiamat. Derefter sætter han verden på plads. I menneskenes verden blev Babylon, altså Marduks by, til verdens hovedstad. Gudernes verden og menneskenes verden hænger sammen.

Der findes jødiske historikere som mener at teksten er langt senere – hvilket ville resultere i at det var jødernes kultur som inspirerede babylonernes og ikke omvendt. Mange historikere mener at kunne pege på at den jødiske religion er kraftigt påvirket af den babylonske kultur.

Noter

Eksterne henvisninger
I.2 Poem of Creation (Enūma eliš) critical edition and translation of the text (electronic Babylonian Library).
Enuma Elish – The Babylonian Epic of Creation on Ancient History Encyclopedia (includes the original text)
, extract of English translation by W.G. Lambert reproduced at etana.org
A cuneiform text of Tablet I with translation and explanation in detail

Akkadiske imperium
Mesopotamisk mytologi
Helle Gotved

Helle Tyrsted Gotved f. Rasmussen (født 23. oktober 1912 på Frederiksberg, død 19. juni 2006 smst) var en dansk gymnastikpædagog og forfatter.

Helle Gotved, født Rasmussen, var datter af gymnastikdirektør Niels Hansen Rasmussen (1854-1924), der i 1898 lod Gymnastikhuset, Vodroffsvej 51 på Frederiksberg, opføre med P.V. Jensen-Klint som arkitekt, bygget af murermester E. Rothe (1859-1933), og Niels Larsen Stevns har udført træskærerarbejderne. Huset, der er fredet, blev i 2009 restaureret med fondsstøtte.

Helle Gotved overtog i 1932 Gymnastikhuset, den senere Gotvedskolen, og blev senere i samme årti stærkt påvirket af Hinrich Medaus metoder med krop og bevægelse og udviklede på baggrund af dette den såkaldte Gotved-gymnastik.

Eksterne henvisninger 
 
 Profil  på gotvedskolen.dk

Sportsfolk fra Danmark
Pædagoger fra Danmark
Personer fra Frederiksberg
Personer i Kraks Blå Bog (afdøde)
P.C. Kierkegaard

Peter Christian Kierkegaard (6. juli 1805 i Hillerød – 24. februar 1888 i Aalborg) var en dansk teolog og biskop over Aalborg stift 1857-1875. Han var storebror til Søren Kierkegaard.

Studier og akademisk karriere 
I 1822 dimitterede han til Københavns Universitet fra Borgerdydskolen, og i 1826 blev han cand.theol. Derefter beskæftigede han sig med undervisning og yderligere studier. 

I årene 1828-30 var han på udenlandsrejse i Tyskland, Holland og Frankrig; først og fremmest opholdt han sig i Berlin. Han disputerede i Göttingen for den filosofiske doktorgrad for en afhandling om begrebet løgn. Han var kendt som "Der Disputierteufel aus dem Norden".

I 1836 disputerede han for den teologiske licentiatgrad i København og holdt forelæsninger ved universitetet, men opnåede aldrig nogen fast ansættelse, formodentlig på grund af sin tilknytning til Grundtvig og dennes miljø. Denne tilknytning gav ham også et noget anstrengt forhold til sin broder.

I 1836 blev han gift med Elise Marie Boisen, som døde året efter; fra 1841 var han gift med Henriette Glahn (død 1881), med hvem han fik sønnen Poul, som senere blev sindssyg.

Præst, politiker og biskop 
Fra 1842 var P.C. Kierkegaard sognepræst for Pedersborg og Kindertofte ved Sorø. Embedet var han nær ved at miste, da han nægtede tvangsdåb af baptisters børn.

Han blev valgt til Landstinget i december 1849. Den 19. nov. 1856 blev han udnævnt til biskop for Aalborg stift. For en kortere periode i 1867-68 var han kultusminister.

I 1875 søgte han sin afsked som biskop på grund af sit tiltagende tungsind. 

Han efterlod sig en del afhandlinger, artikler og taler og skrev også salmer.

Han er begravet på Almen Kirkegård i Aalborg.

Eksterne henvisninger 
 
 Dansk Biografisk Leksikon

Kultusministre fra Danmark
Landstingsmedlemmer i 1840'erne
Landstingsmedlemmer i 1850'erne
Danskere i 1800-tallet
Biskopper over Aalborg Stift
Kommandører af 1. grad af Dannebrog
Personer i Dansk Biografisk Leksikon
Salmedigtere fra Danmark
Studenter fra Østre Borgerdyd Gymnasium
Slaget ved Granikos

Slaget ved Granikos 334 f.Kr. var det første store slag Alexander den Store deltog i, hvor han selv havde den fulde kommando over den makedonske hær.
Det var det første af tre store slag mod Perserriget, som Alexander vandt.

Alexander den Store havde invaderet perserriget samme år, og storkongen Dareios 3. havde ladet sine satrapper samle en hær på ca. 25.000 mand. Den makedonske hær antages at være på 40-50.000 mand.
Slaget blev vundet af Alexander på grund af et veltilrettelagt kavaleriangreb.
Perserne mistede et sted mellem 3-5.000 mand ca. 2.000 blev taget til fange. Makedonerne mistede 3-400 mand. Disse tal er sikkert påvirket af eftertidens glorificering af Alexander og hans erobring af Persien.

Sardis, den regionale hovedstad overgav sig kort efter slaget sammen med sit store skatkammer. Det siges at Alexander modtog mere guld i Sardis end hele hans eget kongerige Makedonien samlede på et år.

Eksterne henvisninger

Se også 

 Slaget ved Issos
 Slaget ved Gaugamela
 Slaget ved Hydaspes

Granikos, Slaget ved
Grækenland i antikken
KMD

KMD A/S er en dansk it-virksomhed, der udvikler og leverer software- og serviceløsninger til kommune-, stats- og erhvervssegmentet i Danmark samt udvalgte segmenter i Skandinavien. KMD har afdelinger i København, Århus, Odense og Aalborg, og er et datterselskab af NEC Corporation.. KMD-koncernen har dattervirksomheder i Danmark, Norge, Sverige, Finland og Polen. KMD-koncernen har en årlig omsætning på omkring 4,8 mia. kr. og har mere end 3.000 ansatte. KMD's administrerende direktør er siden 2021 Per Erik Mikael Johansson, der afløste Eva Berneke. Ifølge en opgørelse foretaget af Computerworld var virksomheden i 2017 Danmarks næststørste IT-virksomhed målt på antal ansatte. På førstepladsen var TDC.

KMD A/S er det tidligere kommunedata der blev etableret i 1972 ved en sammenlægning af kommunale edb-centraler. KMD var indtil marts 2009 ejet af Kommune Holding A/S – det nuværende KOMBIT, der igen ejes af Kommunernes Landsforening (KL).

KMD’s systemer anvendes blandt andet til administrationen af danske indkomstoverførsler som kontanthjælp, børnepenge, barselsdagpenge, arbejdsløshedsdagpenge, førtidspension og folkepension. KMD har over 1.500 danske og internationale kunder fra den offentlige og private sektor, heraf cirka 800 danske og udenlandske virksomheder.

Referencer 

Danske virksomheder etableret i 1972
It-virksomheder i Danmark
Virksomheder i Aalborg
Softwarevirksomheder i Danmark
Hemsedal

Hemsedal er en kommune i Viken fylke i Norge. 
Den grænser til Vang, Vestre Slidre, Nord-Aurdal, Gol, Ål, og Lærdal. Højeste punkt er Høgeloft der er 1.921 moh.

Hemsedal er mest kendt for sine muligheder for skiaktiviteter og er kendt som "Skandinaviens Alper".
Hemsedal et yndet sted også om sommeren hvor der er  muligheder for lystfiskeri i elven Hemsil, fjeldvandring, golf, klatring og andre aktiviteter.

Galleri

Kilder og henvisninger 

Kommuner i Viken
Kommuner i Buskerud
Vintersportssteder i Norge
Forsvarets Bygningstjeneste

Forsvarets Bygningstjeneste (FBT) var en enhed i det danske forsvar, der stod for administrationen og opførelsen af Forsvarets bygninger. Den var dannet 1952 som sammenlægning af  Hærens Bygningstjeneste, Søværnets Bygningsvæsen og Kystbefæstningens Vedligeholdelsesafdeling. Bygningstjenesten kom til at indgå i Forsvarets Bygnings- og Etablissementstjeneste (FBE) pr 1. januar 2007, idet den kom til at udgøre grundstammen i Byggedivisionen.

Ledelse 

 1952-1979: Palle Bolten Jagd
 1979-1985: ?Feldt Jensen
 1985-2005: Bent Frank
 2005-2006: ?

Danmarks militær
Arkitektur i Danmark
Etableret i 1952
Ophørt i 2006
Nedlagte militære enheder fra Danmark